24. toukokuuta
Tapahtumia

1153 – Malcolm IV Skotlannin kuninkaaksi.
1276 – Maunu Ladonlukko kruunattiin Ruotsin kuninkaaksi Uppsalan tuomiokirkossa.
1487 – Huijari Lambert Simnel kruunattiin ”kuningas Edvard VI:na” Dublinissa.
1626 – Peter Minuit osti Manhattanin.
1738 – Metodistikirkko perustettiin.
1787 – Yhdysvaltain perustuslakikokous (United States Constitutional Convention) kokoontui sen jälkeen, kun päätösvaltainen määrä edustajia saapui Pennsylvanian Philadelphiaan.
1798 – Irlantilaiset kansallismieliset kapinoivat brittien miehitysjoukkoja vastaan uskoessaan ranskalaisten joukkojen aikovan hyökätä Irlantiin.
1810 – Argentiina aloitti kapinan Espanjaa vastaan.
1822 – Pichinchan taistelu: Simón Bolívar turvasi Quiton itsenäisyyden.
1844 – Samuel F. B. Morse lähetti Marylandin Baltimoresta Washingtoniin sähkeen ”What hath God wrought?” (4 Moos. 23:23).
1883 – Brooklyn Bridge avattiin liikenteelle 14 rakennusvuoden jälkeen.
1895 – Näytelmäkirjailija Oscar Wilde tuomittiin Lontoossa moraalittomuudesta ja lähetettiin vankilaan.
1895 – Henry Irvingistä tuli ensimmäinen aateloitu teatterityöläinen.
1899 – Yhdysvaltain ensimmäinen pysäköintitalo avattiin Bostonissa.
1900 – Toinen buurisota: Yhdistynyt kuningaskunta valloitti (uudelleen) Oranjen vapaavaltion.
1915 – Ensimmäinen maailmansota: Italia julisti sodan Itävalta-Unkarille.
1929 – Marxin veljesten ensimmäisen elokuvan Kookospähkinöitä ensi-ilta.
1930 – Aurinkokuntamme 9. planeetta (nyk. kääpiöplaneetta) nimettiin Plutoksi.
1940 – Igor Sikorsky suoritti ensimmäisen menestyksellisen yksiroottorisen helikopterin lennon.
1941 – Toinen maailmansota: Pohjois-Atlantilla saksalainen taistelulaiva Bismarck upotti HMS Hoodin. Ainoastaan kolme merimiestä pelastui Englannin laivaston ylpeyden tuhosta.
1943 – Holokausti: Josef Mengelestä tuli Auschwitzin keskitysleirin johtava lääkintäviranomainen.
1955 – Suomen ensimmäinen julkinen televisiolähetys toteutettiin Helsingissä.
1956 – Sveitsin Luganossa pidettiin ensimmäinen Eurovision laulukilpailu.
1958 – United Press International -uutistoimisto (UPI) muodostettiin yhdistämällä ”United Press” ja ”International News Service”.
1961 – Yhdysvaltain kansalaisoikeusliike: Freedom Riders pidätettiin Jacksonissa Mississipissä ”rauhanhäirinnästä” heidän noustuaan linja-autostaan.
1962 – Avaruustutkimus: Scott Carpenter kiersi maapallon kolmesti Aurora 7 -avaruuskapselissa.
1968 – Opiskelijat sytyttivät tulipalon Pariisin pörssissä.
1975 – Jääkiekon SM-liiga perustettiin.
1976 – Air Francen ja British Airwaysin Concordet laskeutuivat Washingtoniin, aloittaen liikennöinnin Euroopan ja Yhdysvaltojen välillä.
1992 – Karjaan ja Helsingin välisellä rataosuudella tapahtui junaturma, jossa pikajunan neljä perimmäistä vaunua suistuivat kiskoilta. Onnettomuudessa ei ollut kuolonuhreja eikä vakavia loukkaantumisia.
1993 – Eritrea itsenäistyi Etiopiasta.
1993 – Microsoft julkisti Windows NT:n.
1995 – Kansallis-Osake-Pankin ja Yhdyspankin yhdistyessä syntyvän pankin nimeksi ilmoitettiin tulevan Merita Pankki Oy.
2001 – Vuorikiipeily: 15-vuotias šerpa Temba Tsheri kiipesi toistaiseksi nuorimpana Mount Everestin huipulle.
2004 – Valio myi jäätelötuotantonsa monikansalliselle Nestlé-yhtymälle.
2005 – Uutistenlukija Kari Toivonen jäi eläkkeelle.
2015 – Kansantasavaltojen liitto Novorossija perustettiin.